Што ў перспектыве? Наколькі мне вядома, той жа Кандрусевіч зараз заканчвае (ці, можа, ужо закончыў) гераічную оперу на гістарычную тэму. Хто драматург — не ведаю. Але чула ад дасведчаных людзей, што твор абяцае быць яркім, цікавым. Праўда, каб ён увасобіўся ў спектакль, павінен яшчэ падключыцца рэжысёр. Ну а мы, артысты, пастараемся ўжо зрабіць усё, каб ідэі, музычнае і эстэтычнае багацце, закладзенае ў гэтым творы, належным чынам данесці да гледача.